นิติพงษ์ ห่อนาค

**นิติพงษ์ ห่อนาค**  (นามแฝง **ดี้**, **อีดี้**) อดีตสมาชิกและหัวหน้าวงเฉลียง และนักแต่งเพลงชาวไทยที่มีชื่อเสียง เคยดำรงตำแหน่งรองกรรมการผู้อำนวยการ สายงานธุรกิจดนตรี ของจีเอ็มเอ็ม แกรมมี่ และผู้บริหารค่ายสหภาพดนตรี

## ประวัติ
นิติพงษ์ ห่อนาค เป็นบุตรของครูสง่า ห่อนาค กับนางเปรื่อง ห่อนาค มีพี่น้องทั้งหมด 9 คน

ทางด้านการศึกษา นิติพงษ์ ห่อนาค สำเร็จการศึกษาระดับมัธยมศึกษา จากโรงเรียนพิบูลวิทยาลัย จังหวัดลพบุรี จากนั้นเข้าศึกษาในระดับอุดมศึกษาครั้งแรกที่ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง โดยศึกษาเพียง 1 ปี เหตุผลเพราะการเดินทางไปเรียนค่อนข้างลำบาก และรูปแบบการเรียนการสอนที่ไม่คุ้นเคย จึงตัดสินใจลาออกและย้ายมาศึกษาที่ คณะสถาปัตยกรรมศาสตร์ จุฬาลงกรณ์มหาวิทยาลัย ในปี พ.ศ. 2521 โดยมีเพื่อนร่วมรุ่น คือ วัชระ ปานเอี่ยม, วัชระ แวววุฒินันท์, ศรัณยู วงษ์กระจ่าง และประภาส ชลศรานนท์ เป็นต้น ซึ่งเพื่อน ๆ ชอบเรียกนิติพงษ์ว่า "อีดี้" เพราะนิติพงษ์มีหน้าตาคล้ายอีดี อามิน

ชีวิตส่วนตัวเขาได้สมรสกับ รุ่งฤดี ห่อนาค มีบุตรสาวหนึ่งคน ชื่อ เพียงออ ห่อนาค (ตังเม)

## การทำงาน

* พ.ศ. 2524 เริ่มต้นการทำงานด้านวิทยุโทรทัศน์ ขณะศึกษาอยู่ในคณะสถาปัตยกรรมศาสตร์ ทั้งงานเขียนบทโทรทัศน์ เขียนบทละคร เป็นผู้ผลิตรายการ ผู้กำกับรายการ ทำรายการเกมส์โชว์ ทำละคร รายการเพลง จัดรายการวิทยุ ร้องเพลงโฆษณา เล่นละครเวที
* พ.ศ. 2525 เป็นสมาชิกวงเฉลียง และในปี พ.ศ. 2529 ได้เป็นหัวหน้าวงเฉลียง โดยมีเพลงที่รู้จักคือ "นายไข่เจียว" อัลบั้ม เอกเขนก ในปี พ.ศ. 2530 
* พ.ศ. 2526 เป็นนักแต่งเพลงในบริษัท แกรมมี่ เอ็นเตอร์เทนเม้นท์ จำกัด (ปัจจุบันคือ บริษัท จีเอ็มเอ็ม แกรมมี่ จำกัด (มหาชน))
* พ.ศ. 2535 ดำรงตำแหน่ง ผู้จัดการฝ่ายผลิตและสร้างสรรค์เพลง บริษัท แกรมมี่ เอ็นเตอร์เทนเม้นท์ จำกัด
* พ.ศ. 2540 ดำรงตำแหน่ง กรรมการผู้จัดการ บริษัท แกรมมี่ แกรนด์ จำกัด ในเครือบริษัท จีเอ็มเอ็ม แกรมมี่ จำกัด (มหาชน)
* พ.ศ. 2543 ดำรงตำแหน่ง กรรมการรองผู้จัดการ บริษัทแกรมมี่ เอนเตอร์เทนเมนท์ จำกัด (มหาชน)
* พ.ศ. 2545 ดำรงตำแหน่ง รองกรรมการผู้อำนวยการ สายงานธุรกิจเพลง บริษัท จีเอ็มเอ็ม แกรมมี่ จำกัด (มหาชน) รวมทั้งแต่งเพลงให้ศิลปินในเครือแกรมมี่ฯ นอกจากนี้ ยังเป็นคอลัมน์นิสต์ประจำคอลัมน์ D Type นิตยสารอิมเมจ ตลอดจนวิทยากรบรรยายให้ความรู้ให้แก่นักศึกษา องค์กรภาครัฐ และภาคเอกชนต่างๆ
* พ.ศ. 2554 เป็นผู้อำนวยการผลิต โครงการทองผืนเดียวกัน เพื่อแสดงถึงความร่วมมือร่วมใจ เป็นอันหนึ่งอันเดียวกันจากองค์กรต่างๆ ทั้งภาครัฐและเอกชน ในการผลิตและเผยแพร่ผลงานเพลง และเพื่อหารายได้ทูลเกล้าฯ ถวาย พระบาทสมเด็จพระเจ้าอยู่หัวฯ เพื่อโดยเสด็จพระราชกุศลตามพระราชอัธยาศัย เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔ ได้รับการสนับสนุนงบประมาณโครงการ จากบริษัท สิงห์ คอร์ปอเรชั่น จำกัด

นิติพงษ์ ห่อนาค มีชื่อเสียงโด่งดังในฐานะนักดนตรีวงเฉลียง ก่อนมาเป็นนักแต่งเพลงในสังกัดจีเอ็มเอ็ม แกรมมี่ ซึ่งผลงานทางด้านการเขียนเพลงของนิติพงษ์นั้น เริ่มต้นเขียนเพลงครั้งแรกเมื่อปี พ.ศ. 2523 คือเพลง "เข้าใจ" ของวงเฉลียง ซึ่งขับร้องโดย เกียรติศักดิ์ เวทีวุฒาจารย์ ปัจจุบันมีผลงานเพลงประมาณกว่า 350 เพลง โดยเขียนเพลงให้แก่ศิลปินระดับชั้นนำของประเทศ ได้แก่ เบิร์ด ธงไชย แมคอินไตย์ อัสนี-วสันต์ ไมโคร นูโว บิลลี่ โอแกน ธเนศ วรากุลนุเคราะห์ นันทิดา แก้วบัวสาย แหวน ฐิติมา คริสติน่า อากีล่าร์ ใหม่ เจริญปุระ ทรงสิทธิ์ รุ่งนพคุณศรี แอม เสาวลักษณ์ มาช่า วัฒนพานิช นัท มีเรีย กอล์ฟ-ไมค์ โรส ศิรินทิพย์ นิโคล เทริโอเป็นต้น

นอกจากนี้แล้วยังเคยลงรับสมัครเลือกตั้งสมาชิกวุฒิสภา ในวันที่ 2 มีนาคม พ.ศ. 2551 ได้เบอร์ 29 แม้ไม่ได้รับการเลือกตั้ง แต่ได้คะแนนเสียงมาเป็นลำดับสองของกรุงเทพมหานคร ด้วยคะแนนเสียงกว่า 221,067 คะแนน

เมื่อวันที่ 26 มกราคม พ.ศ. 2554 นิติพงษ์ประกาศลาออกจาก บมจ.จีเอ็มเอ็มแกรมมี่ ซึ่งทำงานมายาวนานกว่า 27 ปี โดยให้เหตุผลว่า ต้องการทำงานแบบเป็นอิสระ ประกอบกับการงานที่ตนสามารถทำให้กับบริษัทมีน้อยลง จึงเกิดความรู้สึกเกรงใจที่จะดำรงตำแหน่งต่อไป 

* เดือนมิถุนายน พ.ศ. 2554 - เดือนสิงหาคม พ.ศ. 2558 ดำรงตำแหน่งกรรมการบริษัท และกรรมการอำนวยการ บริษัท สหภาพดนตรี จำกัด
* เดือนกันยายน พ.ศ. 2558 - ปัจจุบัน นิติพงษ์ ห่อนาค ประกอบอาชีพอิสระ ในนามบริษัท รอมชอม จำกัด

## นามปากกา

* นิติพงษ์ ห่อนาค (ใช้เฉพาะผลงานแต่งเพลงที่มีเนื้อหาลึกซึ้ง)
* โอภาส พันธ์ุดี  (นามปากกาใช้บ่อยที่สุด)
* จักรวรรดิ พัฒน์พิบูลย์
* สีห์ ธาราสด
* บางนา ท่าเรือ
* เพียงออ

## ผลงาน

### ผลงานแต่งเพลง
'''เฉลียง'''
* เข้าใจ
* พระจันทร์
* ไม่รักแต่คิดถึง
* เข้าใจว่าไม่เข้าใจ
**[[ทูน หิรัญทรัพย์]]**
* คำหวานหวาน
**[[ธงไชย แมคอินไตย์]]**
* หมั่นคอยดูแลและรักษาดวงใจ
* ก้อนหินกับนาฬิกา
* เหนื่อยไหม
* สัญญาต้องเป็นสัญญา
*อย่าทำอย่างนี้ไม่ว่ากับใครเข้าใจไหม
*โลกของคนเหงา
*ร้องไห้ทำไม
*อย่าหลบตากัน
*คนข้างบ้าน
*เสียงกระซิบ
*แต่ก็ยังรักเธอ
*อยากถามก็ตอบ
* เราจะยิ้มให้กัน
* ไม่แข่งยิ่งแพ้
*ก็เลิกกันแล้ว
*อย่าบอกว่าน่ารัก
*ต้องโทษดาว
*ตามใจเธอ
*บ้านของเรา
* พักตรงนี้
* อ้อมแขนที่ว่างเปล่า (ร่วมกับ นัท มีเรีย)
* ขอบใจจริง ๆ
*มีแต่คิดถึง
* ใครจะรู้
* มีเธอ
*พรุ่งนี้
*ผิดตรงไหน
*ฉันมาทำอะไร
*กลับไม่ได้ไปไม่ถึง
*กลับมาวันนี้
*โลกใบเดิม
*เพลงที่ไม่มีใครฟัง
**[[นันทิดา แก้วบัวสาย]]**
* ฟ้ายังมองเรา
* ขอมือเธอหน่อย
* ควันไฟ
**[[ฐิติมา สุตสุนทร]]**
* เรามีเรา
* ใครสัญญิงสัญญา
* อาจจะเป็นคนนี้
* คนที่รู้ใจ
* ผู้หญิงคนนี้
* ตัวเก่ามั้ง
* เวียนหัว
**[[สุรสีห์ อิทธิกุล]]**
* ปราสาททราย
* ยอมจำนน
* ดนตรีในหัวใจ
'''ไมโคร'''
* ใจโทรมๆ
* รุนแรงเหลือเกิน
* อยากจะบอกใครสักคน
* บอกมาคำเดียว
* รักคุณเข้าแล้ว
* จำฝังใจ
* รักปอนปอน
* อย่าดีกว่า
* โชคดีนะเพื่อน
* คนไม่มีสิทธิ์
* รู้ไปทำไม
* อยากได้ดี
* อยู่ดีกว่า
* สมน้ำหน้า...ซ่าส์...นัก
* ลุง
* เรามันก็เป็นอย่างนี้
**[[อัสนี-วสันต์]]**
* ได้อย่างเสียอย่าง
* เธอปันใจ
* รักเธอเสมอ
* อยากจะลืม
* กระดี่ได้น้ำ
* ทั้งทั้งที่รู้
* ลงเอย
* คงเดิม
* ยินยอม
* เจ็บแต่ดี
* เธอ(มาจากไหน)
* รับไม่ไหว
* ยืนหยัด ยืนยง
* อย่าเลย ขอบใจ
* อยากได้ยินว่ารักกัน
* พบกันครึ่งทาง
* พูดลอยลอย
**[[นูโว]]**
* หลอกกันเล่นเลย
* ไม่เป็นไรเลย
* หมดคำถาม
* กวีบทเก่า
* ไม่มีคำตอบ
* ลืมไปไม่รักกัน
* ทนเลย
* สัญญาปากเปล่า
* หน่วยกล้าอาย
* ทำได้หรือเปล่า
**[[ธเนศ วรากุลนุเคราะห์]]**
* ทำใจลำบาก
* อีกหน่อยเธอคงเข้าใจ
**[[บิลลี่ โอแกน]]**
* เอาอะไรมาแลกก็ไม่ยอม
* ลาออก
* หยดน้ำในทะเล
* ฟ้าคงสะใจ
* ฝังไว้ในผืนดิน (แต่งร่วมกับ นิ่ม สีฟ้า)
* เสี้ยนหนาม
* อยากตะโกน
* แพ้แก้ตัวใหม่
* ก็มันเป็นอย่างนั้น
* ก็พอแล้ว
* บอกแล้วแววมันออก
* แบ่งตรงไหน
**[[ใหม่ เจริญปุระ]]**
* เทรักคืนไป
* เพราะเขาคนเดียว
* มันไม่จริง
* รู้เมื่อสาย
* ควักหัวใจ
* ฟังซิฟัง
* จะไปทางไหนดี
* หนักเกินไปแล้ว
* ต่อไปนี้ไม่มีใคร
* ไม่ลืม
* อย่าฝากความหวัง
* แพ้ใจ
* ดอกไม้กับแจกัน
* น้ำค้างตอนเช้า
**[[สมประสงค์ สิงหวนวัฒน์]]**
* ช่างไม่รู้เลย
* กระจกเงา
* สามคำที่หายไป
* อะไรคือเธอ
* ที่เก่าที่ฉันยืน
* ทนได้ทุกที
* รู้กันอยู่แล้ว
**[[ทรงสิทธิ์ รุ่งนพคุณศรี]]**
* รักกันหน่อย
* รักหรือไม่รัก
* เก็บกด
**[[คริสติน่า อากีล่าร์]]**
* อย่าไปเสียน้ำตา
* ไม่อยากจะเชื่อเลย
* ทำไม่ลง
* อย่าให้ถึงวันนั้นเลย
* ไม่มีใครขอร้อง
* เธออยู่ไหน
**กัมปะนี**
* กลับคำเสีย
* ไม่มีเหลือเฟือ
**[[เจตริน วรรธนะสิน]]**
* คาใจ
* แววตา
* อยากให้รู้ว่าเหงา
* ทางนี้
* กองไว้
* เจ็บไปเจ็บมา
**[[มาช่า วัฒนพานิช]]**
* อดใจไม่ไหว
* จากคนอื่นคนไกล
* สายน้ำไม่ไหลกลับ
'''อินคา'''
* ยิ่งใกล้ยิ่งเจ็บ
* หลงหลงลืมลืม
**[[อำพล ลำพูน]]**
* แผลในใจ
* ฝากรอยเท้า
**[[เสาวลักษณ์ ลีละบุตร]]**
* แค่เสียใจไม่พอ
* คำถามเดิม
* คิดถึงคนแปลกหน้า
* ครึ่งหนึ่งของชีวิต
* ตุ๊กตาเพื่อนเก่า
**[[ทาทา ยัง]]**
* คนแบบฉัน
'''วายน็อตเซเว่น'''
* ทิ้งรักลงแม่น้ำ
* ไฟรางราง
**[[นัท มีเรีย]]**
* อย่าทำ อย่าทำ
* ของขวัญวันปวดใจ
* ผู้ชายคนนั้นฉันให้เธอ
'''โบ สุนิตา'''
* พรุ่งนี้เธอจะรักฉันไหม
* เทน้ำบนกองทราย
**[[นิโคล เทริโอ]]**
* กะโปโล
* บุษบา
* oh oh
* ทำไมเป็นคนแบบนี้
* คนที่ไม่มีใครต้องการ
* ยิ้มให้กับความผิดหวัง
**[[ภัครมัย โปตระนันท์|ตอง ภัครมัย]]**
* ทานข้าวกันไหม
**[[วุฒิสิทธิ์ สืบสุวรรณ]]**
* ก็พอ
* ขอไม่เป็นเพื่อนเธอ
'''แท็กซี่'''
* คิดถึงฉันไหมเวลาที่เธอ
* แค่นั้นเอง
**ไซแอม**
* เธอเปลี่ยนไป
'''โรส ศิรินทิพย์'''
* ก้อนหินก้อนนั้น
**[[กอล์ฟ-ไมค์]]**
* เรื่องเล็กของเธอ
* ตลกดี
* ที่ปรึกษา
'''พั้นช์ วรกาญจน์'''
* เจ็บไหม
'''เอ็ม อรรถพล'''
* บอกรักเบาเบา
**[[ชีรณัฐ ยูสานนท์|น้ำชา ชีรณัฐ]]**
* รักแท้ยังไง
**แคล**
* ไม่ใช่ใครก็ได้
**[[อนุวัฒน์ สงวนศักดิ์ภักดี|บอย พีชเมกเกอร์]]**
* สุดท้าย
**[[ผลิตโชค อายนบุตร|เป๊ก ผลิตโชค]]**
* หรือแค่ขำขำ
**[[ป๊อด โมเดิร์นด็อก]]**
* ยึนหนี่ง
### ผลงานที่ประพันธ์ขึ้นในโอกาสพิเศษ
* ต้นไม้ของพ่อ (2539)
* ของขวัญจากก้อนดิน (2542)
* อีกไม่นาน (2548)
* ฝากส่งใจไป (2548)
* พรุ่งนี้ต้องดีกว่า (2549)
* คือสายใย (2549)
* รูปที่มีทุกบ้าน (2550)
* ส่งนางฟ้ากลับสวรรค์ (2551)
* ขอความสุขคืนกลับมา (2553)
* ต้องกล้า คนหัวใจสิงห์ (2553)
* งานของแม่ไม่เคยหมด (2554)
* ด้วยรักและภักดี (2565)

### เพลงอื่น
* We Are The World (ทุกคนเป็นโลก) (2531)
* ในวันจุฬาลงกรณ์ ร่วมกับ วัชระ ปานเอี่ยม (2531)
* ขอความสุขคืนกลับมา (พฤษภาคม 2553) - เพื่อเป็นกำลังใจแก่ชาวไทยที่มีความรู้สึกทุกข์ จากการสูญเสียสถานที่สำคัญต่างๆ ในกรุงเทพมหานคร
* ต้องกล้า คนหัวใจสิงห์ (กันยายน 2553) - จัดทำขึ้นเพื่อสร้างแรงบันดาลใจแก่คนในสังคมให้กล้าที่จะเอาชนะอุปสรรคสำคัญ คือ การชนะใจตนเอง
* จามจุรีศรีจุฬาฯ และ ไม่รักแต่คิดถึง ร่วมกับ นวลพรรณ ล่ำซำ (14 กรกฎาคม 2563)
* ยามเย็น (13 กันยายน 2564) - เพลงพระราชนิพนธ์ในพระบาทสมเด็จพระปรมินทรมหาภูมิพลอดุลยเดช
* วิธีเล็ก ๆ ที่จะบอกรัก ร่วมกับ วัชระ ปานเอี่ยม, ภูษิต ไล้ทอง, เกียรติศักดิ์ เวทีวุฒาจารย์ (22 กรกฎาคม 2568)
* พ่อแม่สอนมาดี ร่วมกับ วัชระ ปานเอี่ยม, ภูษิต ไล้ทอง (5 มกราคม 2569) - เพลงแคมเปญหาเสียงของพรรคภูมิใจไทย (ภท.)
### คอนเสิร์ต

* คอนเสิร์ต ติดแอร์ (รับเชิญ) (2529)
* คอนเสิร์ต สายใจไทย ร่วมกับ ธงไชย แมคอินไตย์ และ ปุ๊ อัญชลี (2529)
* คอนเสิร์ต หนึ่งเดียวอารมณ์ดี ร่วมกับ ปุ๊ อัญชลี (31 พฤษภาคม 2530)
* คอนเสิร์ต เกาเหลาธงไชย (ไม่งอก) (23 เมษายน 2531)
* คอนเสิร์ต เกี๊ยง 8x8 (รับเชิญ) (2533)
* คอนเสิร์ต รวมมิตรให้มัน (17-19 มีนาคม 2543)
* คอนเสิร์ต ครบเด็กสร้างบ้าน (13-14 สิงหาคม 2548)
* คอนเสิร์ต จุฬาฯ 90 ปี จามจุรีรวมใจ งานคืนเหย้าชาวจุฬาฯ (26 มีนาคม 2550)
* คอนเสิร์ต 25 ปี นิติพงษ์ ห่อนาค (25-26 สิงหาคม 2550)
* คอนเสิร์ต อารมณ์ดี้ ตอน ทุ่งหญ้า สายลม และนมวัว (7 กุมภาพันธ์ 2551)
* คอนเสิร์ต แอม & ว่าน Live in Concert (รับเชิญ) (22 มีนาคม 2551)
* คอนเสิร์ต เฉลียง 3 ฝ่าย ภูมิใจเสนอ มหรสพพูดและเพลง ตอน คนจะไทย ใครจะทน ร่วมกับ วัชระ ปานเอี่ยม และ ภูษิต ไล้ทอง (13 มิถุนายน 2552)
* คอนเสิร์ต Dee Boyd Pop Fest ร่วมกับ บอย โกสิยพงษ์ (5-6 ธันวาคม 2552)
* คอนเสิร์ต วันซ์ อิน อะ ไลฟ์ ไทม์ คอนเสิร์ต โพรดิวซ์ บาย ภูษิต ไล้ทอง (รับเชิญ) (20-21 มีนาคม 2553)
*คอนเสิร์ต สวิงสวาย แบบเขา (Swing Survive Concert) (5 มิถุนายน 2553)
*คอนเสิร์ต Do for Dad (3 มีนาคม 2555)
* คอนเสิร์ต Dee & Seefa : The Lyrics of Love ร่วมกับ นิ่ม สีฟ้า (4 - 5 กุมภาพันธ์ 2555)
* คอนเสิร์ต การกุศล น้ำผึ้งหยดเดียว...ไง (6 กรกฎาคม 2556)
* คอนเสิร์ต พบกันวันสบายบ่ายวันอาทิตย์ Fan Meeting กับ พี่เกี๊ยง (เฉลียง) (รับเชิญ) (18 สิงหาคม 2556)
* คอนเสิร์ต THE MASTERPIECE 30 ปี นิติพงษ์ ห่อนาค (24 - 25 มกราคม 2558)
* คอนเสิร์ต Yes We Can Chatree-Asanee-Nitipong ร่วมกับ อัสนี-วสันต์ และ ชาตรี คงสุวรรณ (4 เมษายน 2558)
* คอนเสิร์ต TK Music Weekend : ร่วมสมัย...สมัยนิยม (18 กรกฎาคม 2558)
* คอนเสิร์ต การกุศล ถาปัดฯ ร้องบรรเลง เพลงของพ่อ (19 กุมภาพันธ์ 2560)
* คอนเสิร์ต เมจิก โมเมนต์ เพลงรักของดี้ ดนตรีของแต๋ง ร่วมกับ ภูษิต ไล้ทอง (6 พฤษภาคม 2560)
* คอนเสิร์ต ทำให้หมา หาให้แมว (5 กรกฎาคม 2560)
* คอนเสิร์ต เฉลียง & เดอะ พาเลซ ร่วมกับ เดอะ พาเลซ (16 ธันวาคม 2560)
* คอนเสิร์ต เจี๊ยบ ริมน้ำ กลางเมือง (รับเชิญ) (16 กันยายน 2561)
* คอนเสิร์ต ณ สัทธา Festival 2018 มหัศจรรย์แห่งความเบิกบาน (29 ธันวาคม 2561)
* คอนเสิร์ต คืนเหย้า 102 ปี เปิดโลกจุฬาฯ สู่อนาคต (26 มีนาคม 2562)
* คอนเสิร์ต The Lyrics Of Love Concert ดี้ นิติพงษ์ - บอย โกสิยพงษ์ ร่วมกับ บอย โกสิยพงษ์ (13 - 14 กรกฎาคม 2562)
* คอนเสิร์ต มหรสพอารมณ์ดี เฉลียงริมเล (12 กันยายน 2563)
* คอนเสิร์ต ออนไลน์ เจี๊ยบอะคูสติก#4 : คุย เม้นต์ เล่นดนตรี (รับเชิญ) (21 เมษายน 2565)
* คอนเสิร์ต เทศกาลเที่ยวงานวัดแฟชั่นไอส์แลนด์ ครั้งที่ 24 (19 พฤษภาคม 2567)
* คอนเสิร์ต ทัพฟ้าคู่ไทย เพื่อชัยพัฒนา ครั้งที่ 16 (1-2 กรกฎาคม 2568)
* คอนเสิร์ต Wednesday Song Vol.10 : เจี๊ยบ วัชระ - เกี๊ยง เกียรติศักดิ์ (รับเชิญ) (23 กรกฎาคม 2568)
* คอนเสิร์ต มหรสพครบวงจร (11 กันยายน 2568)
* คอนเสิร์ต สามลุงเฉลียง ร่วมกับ วัชระ ปานเอี่ยม และ ภูษิต ไล้ทอง (26 กันยายน 2568)
* คอนเสิร์ต Wednesday Song Vol.14 สาว สาว สาว & นิติพงษ์ ห่อนาค ร่วมกับ สาว สาว สาว (5 พฤศจิกายน 2568)

### ผลงานแสดงละครโทรทัศน์

* นายแพทย์สนุกสนาน ช่อง 5 (2528)

### ผลงานแสดงโฆษณา

* เป๊ปซี่ (2531)

### ผลงานแสดงภาพยนตร์

* วัยอลวน 4 : ตั้ม-โอ๋ รีเทิร์น (2548)

### ผลงานหนังสือ
* มาเหนือเมฆ พลเอก ประยุทธ์ จันทร์โอชา​ (ร่วมเขียน)​

### รายการ

* แต๋ง เจี๊ยบ ดี้ วาไรตี้ 3 ฝ่าย
* ต้องกล้า ตอน เล่นโขนนางลอย รับบททศกัณฐ์ (29 ธันวาคม 2553)
* Song of Fame เพลงคู่สยาม
* Sing Me Your Song เพลงรักของเธอ
* นักผจญเพลง REPLAY ตอน ร็อกเกอร์หญิงแกร่ง แหวน ฐิติมา
* นักผจญเพลง REPLAY ตอน วงเล่า ‘เฉลียง’
* ถูกทุกข้อ ตอนที่ 1
* HISTORY x ดี้ นิติพงษ์ ห่อนาค เรื่องลับ หลังเพลงฮิต ที่เริ่มแบบเป็ด สำเร็จแบบตำนาน

### พากย์เสียง
* *[[๒๔๗๕ รุ่งอรุณแห่งการปฏิวัติ]]* พากย์เสียงของ พระยามโนปกรณ์นิติธาดา (ก้อน หุตะสิงห์)

## ผลงานอัลบั้มที่ควบคุมการผลิต

### แกรมมี่ แกรนด์
**2540**

* ใหม่ เจริญปุระ อัลบั้ม ชีวิตใหม่
* วายน็อตเซเว่น อัลบั้ม Six
* มอส , ทาทา อัลบั้มพิเศษ Mos Tata
* มอส ปฏิภาณ อัลบั้ม มอส แมวหมู่
* ไทม์ อัลบั้ม ไทม์ 3,063 Sec.
* มิคกี้ อัลบั้ม Mickey=2
* มาช่า วัฒนพานิช อัลบั้มพิเศษ Re-Entry
* ฟลาย อัลบั้ม Fly Acoustic
* โบ สุนิตา อัลบั้มพิเศษ Beau Light
* ปีเตอร์ คอร์ป ไดเรนดัล อัลบั้ม หิน ผา กา ดาบ
* คริสติน่า อากีล่าร์ อัลบั้ม Golden Eye
* คริสติน่า อากีล่าร์ อัลบั้ม Christina Remix

**2541**

* โบ สุนิตา อัลบั้ม Super Beau
* ดับเบิ้ลยู อัลบั้ม Double You
* นัท มีเรีย อัลบั้ม Suger Free
* ฟลาย อัลบั้ม แมลงเพลง
* เจ เจตริน อัลบั้ม J-Day
* แอม เสาวลักษณ์ อัลบั้ม ชั้นหนึ่ง (1st Floor)
* ตอง ภัครมัย อัลบั้ม Tong 111
* เกด เกศรา อัลบั้ม Flower Gade
* มอส ปฏิภาณ อัลบั้ม Patiparn Party
* อ่ำ อัมรินทร์ อัลบั้ม ประเทศไทย I Love You
* ใหม่ เจริญปุระ อัลบั้ม แผลงฤทธิ์
* นิโคล เทริโอ อัลบั้ม กะโปโลคลับ

**2542**

* ไทม์ อัลบั้ม ฟ.ฟัน
* ปีเตอร์ คอร์ป ไดเรนดัล อัลบั้ม Magic Peter
* คริสติน่า อากีล่าร์ อัลบั้ม 5th avenue
* นัท มีเรีย อัลบั้ม Freshy Myria
* แอม เสาวลักษณ์ อัลบั้ม แอมเอง
* โบ สุนิตา อัลบั้ม Miracle
* อ่ำ อัมรินทร์ อัลบั้ม อัมรินทร์พาซ่า
* มาช่า วัฒนพานิช อัลบั้ม Maya
* ตอง ภัครมัย อัลบั้ม ตองสองตา
* อุ๊ หฤทัย อัลบั้ม By Heart
* นิโคล เทริโอ อัลบั้ม บุษบาหน้าเป็น
* นิโคล เทริโอ อัลบั้มพิเศษ บุษบาหน้าเป็น Acoustic Version

**2543**

* แอม เสาวลักษณ์ อัลบั้ม City Woman ผู้หญิง 2 พันธุ์
* นัท มีเรีย อัลบั้ม Colorful
* ฟลาย อัลบั้ม Fly 2 K
* นิโคล เทริโอ อัลบั้มพิเศษ Another Part of Me
* อ่ำ อัมรินทร์ อัลบั้ม นิราศร็อก
* แอม , ใหม่ , มาช่า , นิโคล , ตอง , นัท , อุ๊ อัลบั้มพิเศษ Seven 1-2

**2544**

* แท็กซี่ อัลบั้ม Taxi
* ฟลาย อัลบั้ม Flyman
* ญารินดา อัลบั้ม Yarinda
* แอม เสาวลักษณ์ อัลบั้ม Amp's Tales เรื่องเล่า..เสาวลักษณ์
* นิโคล เทริโอ อัลบั้ม นิโคลพันธุ์ดุ
* มาช่า วัฒนพานิช อัลบั้ม Fine Days
* ปอ ภัคพร อัลบั้ม Touch Me
* ตอง ภัครมัย อัลบั้ม 333
* อุ๊ หฤทัย อัลบั้ม The Voice

**2545**

* นัท มีเรีย อัลบั้ม Emotion
* ใหม่ เจริญปุระ อัลบั้ม คนเดียวในหัวใจ
* พลอย ณัฐชา อัลบั้ม เด็กหญิงข้างหน้าต้าง
* นิโคล เทริโอ อัลบั้มพิเศษ Two Faces of Love

**2546**

* ตอง ภัครมัย อัลบั้ม Tong 4
* แอม , อุ๊ อัลบั้มพิเศษ แอมอุ๊
* พลอย ณัฐชา อัลบั้ม มุมมองของตัวหนอน Worm Eye's View
* นิโคล เทริโอ อัลบั้ม On The Way หัวใจเดินทาง
* มาช่า วัฒนพานิช อัลบั้ม The River of Life
* ใหม่ เจริญปุระ อัลบั้มพิเศษ พุ่มพวงในดวงใจ 1-2

**2547**

* เอิน จิตภัทร อัลบั้ม Earn
* แพท สุธาสินี อัลบั้ม Pat Suthasinee Buddhinan
* ใหม่ เจริญปุระ อัลบั้มพิเศษ พุ่มพวงในดวงใจ 3-4

**2548**

* แอม เสาวลักษณ์ อัลบั้ม May Love Remain
* พลอย ณัฐชา อัลบั้ม More Than Words
* ใหม่ เจริญปุระ อัลบั้มพิเศษ Then & Now 1-2
* นันทิดา แก้วบัวสาย อัลบั้มพิเศษ Me & My Orchestra 1-2

## ทัศนคติ
จากกรณี “ฮาคีม อัล อาไรบี” ผู้ลี้ภัยของออสเตรเลียถูกจับที่ประเทศไทย เขาได้ออกมาโพสกล่าวว่า ให้จับฮาคิมลงทะเลไปซะเพราะไม่รู้ว่าจะเอาไปคืนใครระหว่างออสเตรเลียหรือประเทศบาห์เรน

ในการประท้วงในประเทศไทย พ.ศ. 2563 เขาเข้าแจ้งความให้ตำรวจดำเนินคดีต่อแกนนำกลุ่มราษฎรในข้อหาความผิดต่อองค์พระมหากษัตริย์ไทย ทำให้เกิดกระแสแบนผลงานของเขา ด้านเขาก็ออกมาโพสต์

## อ้างอิง

* ประวัตินิสิตเก่าดีเด่น คณะสถาปัตย์จุฬาฯ
* *เฉลียงเรื่องราวบนแผ่นไม้*, สำนักพิมพ์ แม่ขมองอิ่ม, ธันวาคม 2543

## แหล่งข้อมูลอื่น
* นิติพงษ์ ห่อนาค นักปราชญ์ดนตรี  
* แกรมมี่ ครอรอบ 25 ปี 

หมวดหมู่:นักดนตรีชาวไทย
หมวดหมู่:นักแต่งเพลงชาวไทย
หมวดหมู่:บุคคลจากโรงเรียนพิบูลวิทยาลัย
หมวดหมู่:บุคคลจากอำเภอพัฒนานิคม
หมวดหมู่:เฉลียง
หมวดหมู่:ศิลปินที่เป็นแนวร่วมกปปส.
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย